Nördliche Kalkalpen

Nördliche Kalkalpen (doslova Severné vápencové Alpy) sú jedna z troch geomorfologických subprovincií Východných Álp. Na západe sú ohraničené tokom Rýna a Bodamským jazerom, na severovýchode potom Dunajom pri Viedni.

 Geologická stavba 
Nördliche Kalkalpen sú tvorené rozsiahlymi prevažne vápencovými a dolomitovými príkrovmi austroalpinika, ktoré boli tlakom spôsobeným adriatickej platne tlačené 100 až 120 km smerom na sever. Horniny budujúce Severné Vápancové Alpy tvorili v minulosti šelf a severný okraj adriatickej platne. Zvyšky zarovnaného povrchu vyskytujúce sa tu v rôznych nadmorských výškach svedčia o tom, že pozdĺžne údolia charakteristické pre dnešnú riečnu sieť vznikli až po miocéne. Od konca pliocénu došlo k výzdvihu o najmenej 1 000 m a k vytvoreniu pozdĺžnych údolí (napr. Inn, Salzach, Enns). Charakteristický je tu značný rozvoj krasových tvarov. Rozsiahle krasové náhorné plošiny pôsobia dojmom kamenistých púští - napr. Totes Gebirge, Hochkönig, Steinernes Meer. Početné sú tu ponorné toky a krasové pramene - napr. z krasových vyvieračiek v pohoriach Schneeberg, Raxalpe a Hochschwab získava pitnú vodu mesto Viedeň. V pohorí Tennengebirge sú najväčšie ľadové jaskyne na svete - Eisriesenwelt (42 km chodieb).

 Geomorfologické členenie 

Severné vápencové Alpy sa členia na 24 základných oblastí:

Číslo   Podcelok Najvyšší vrch Výška(m)1 Bregenzerwaldgebirge  Glatthorn 21332 Allgauské Alpy  Großer Krottenkopf 26573a Lechquellengebirge  Untere Wildgrubenspitze 27533b Lechtalské Alpy  Parseierspitze 30364 Wetterstein a Mieminger Kette  Zugspitze 29625 Karwendel Birkkarspitze 27496 Rofan Hochiss 22997a Ammergauer Alpen Daniel 23407b Bayerische Voralpen Krottenkopf 20868 Kaisergebirge Ellmauer Halt 23449 Loferer Steinberge Birnhorn 263410 Berchtesgadener Alpen Hochkönig 294111 Chiemgauer Alpen Sonntagshorn 196012 Salzburger Schieferalpen Hundstein  211713 Tennengebirge Raucheck 243114 Dachstein Hoher Dachstein 299515 Totes Gebirge Grosser Priel 251316 Ennstaler Alpen Hochtor 236517a Salzkammergutberge Gamsfeld 202817b Oberösterreichische Voralpen Hoher Nock 196318 Hochschwabgruppe Hochschwab 227719 Mürzsteger Alpen Hohe Veitsch 198220 Rax-Schneeberg-Gruppe Schneeberg 207521 Ybbstaler Alpen Hochstadl 191922 Türnitzer Alpen Großer Sulzberg 140023 Gutensteiner Alpen Reisalpe 139924 Viedenský les Schöpfl 893

 Referencie 

 Iné projekty 

 Zdroj 


Kategória:Pohoria v Alpách
Kategória:Pohoria v Nemecku
Kategória:Pohoria v Rakúsku